|  |  |  |
| --- | --- | --- |
|  |  |  |

**FORELDREINFO**

**2023 – 2024**



|  |  |  |
| --- | --- | --- |
| Rektor | Elin Levinsen Lyngstad  [Elin.levinsen.lyngstad@kristiansund.kommune.no](mailto:Elin.levinsen.lyngstad@kristiansund.kommune.no) | Telefon  71575558 |
| Undervisnings-inspektører | Stian P. Gomen  [Stian.pedersen.golmen@kristiansund.kommune.no](mailto:Stian.pedersen.golmen@kristiansund.kommune.no)  Camilla Maria Kvernberg  [camilla.maria.kvernberg@kristiansund.kommune.no](mailto:camilla.maria.kvernberg@kristiansund.kommune.no) | 71575553  71575552 |
| Kontor | Adrian Kristian Olsen  [Adrian.kristian.tamse.olsen@kristiansund.kommune.no](mailto:Adrian.kristian.tamse.olsen@kristiansund.kommune.no) | 71575550 |
| SFO-koordinator | Laila Kaplanski [Laila.kaplanski@kristiansund.kommune.no](mailto:Laila.kaplanski@kristiansund.kommune.no) | 91108 182 |
| Helsesykepleier | Siri Beate Aae Loe  [Siri.beate.aae.loe@kristiansund.kommune.no](mailto:Siri.beate.aae.loe@kristiansund.kommune.no) | 71574900  (Helsestasjon)  95459722 |
| Hjemmeside og sosiale medier | <https://www.minskole.no/allanengen>  Instagram: Inkluderendeskolehverdag  Facebook: Allanengen Foreldre, lærere og administrasjon |  |

**FORELDREINFORMASJON FOR SKOLEÅRET 2023 - 2024**

**Velkommen til et nytt og lærerikt skoleår.**

Gjennom dette informasjonsheftet ønsker vi å gi dere nyttig informasjon om skolen. God informasjon er en forutsetning for at dere hjemme kan være aktive medspillere i utviklingen av barnas skolemiljø. Om dere savner noe i dette heftet, setter vi pris på at dere sier ifra til oss. Det vil bli sendt ut informasjonsskriv ved behov gjennom skoleåret, og vi legger ut saker på hjemmesiden vår. Foreldre og lærere kommuniserer gjennom appen Visma Min Skole, og det er gjennom denne dere sender melding om elevfravær.

Skoleutvikling:

Skolens visjon, TRIVSEL, KUNNSKAP OG MANGFOLD I SENTRUM**,** gjennomsyrer vårt arbeid på alle nivå. Vår visjon og pedagogiske plattform er gjeldende for elever, foresatte og ansatte, og er en rød tråd som viser skolens retning og innhold.

På skolen vår har vi stort fokus på arbeid med elevenes læringsmiljø. Tilbakemeldinger fra elevundersøkelsen, samt trivselsundersøkelser, viser at allanengenelevene har et godt læringsmiljø. Samtidig vet vi at vi at slike undersøkelser er «ferskvare» og at arbeidet må jobbes med kontinuerlig. Arbeid med læringsmiljø, inkludering og felles verdier, vil fortsatt ha stor plass i skole- og SFO-hverdagen.

Vårt elevhelseteam og trivselsteam, er gode eksempler på hvordan vi jobber forebyggende rundt elevhelse og læringsmiljø. Vi ønsker så tidlig som mulig å jobbe fremmende og forebyggende for alle elever, og vi ønsker et felles fokus på hva som fremmer fysisk og psykisk god elevhelse.

Fra høsten har vi fem miljøveiledere med ulik fagbakgrunn ved skolen. Vi har sett et økende behov for flere yrkesgrupper inn i skolen, og har gjort viktige grep for å få til dette. Miljøveilederne jobber på alle trinn, og på SFO, og skal blant mye annet være med å bidra til et trygt og godt skolemiljø.

Fokusområder i personalarbeidet vil dette skoleåret være: «*Hvordan kan et godt skolemiljø bidra til å øke elevenes faglige utvikling*?» Vi vil også delta på ei læringsløype gjennom Nordmørsløftet 2023: «*Læringsmiljø og inkluderende praksis*».

Skole – hjem- samarbeid:

Foreldrenes arbeidsutvalg (FAU) er et lovbestemt utvalg som skal bidra til et godt skolemiljø for alle. Skole og FAU har i samarbeid utarbeidet en felles praksis / plan for samarbeidet. Det er ønskelig med engasjerte foreldre, og vi setter pris på at dere bryr dere om hva som skjer på skolen. Samtidig er det viktig med en forståelse for at vi som skole har et ansvar for at alle elever har et likeverdig opplæringstilbud, og at dere har forståelse for at vi må ta avgjørelser og valg basert på en tankegang som rommer alle.

Arbeid med skolenærvær:

Forrige skoleår utarbeidet vi en tiltaksplan for å forhindre høyt skolefravær. I Norge generelt, viser tall at antall elever med bekymringsfullt høyt fravær øker, både i videregående skole og i grunnskolen. Barn som har høyt fravær i grunnskolen, mister faglig og sosial kunnskap, som er viktig å ha i bagasjen gjennom hele skoleløpet, og gjennom livet. Forskere innenfor bekymringsfullt skolefravær har merket seg at terskelen for å holde barna hjemme på grunn av sykdom, har blitt lavere. I tillegg vet vi at mange barn strever med å komme til skolen av mange ulike årsaker.

Forskning viser også at tidlig oppfølging og kartlegging av barns skolefravær, reduserer risikoen for at det høye fraværet vedvarer eller øker. Elevhelseteamet har derfor utarbeidet rutiner for å følge opp fraværet i en tidlig fase. Målet med arbeidet er å redusere det generelle skolefraværet blant barna «våre», samt å identifisere, i en tidlig fase, de barna som ikke kommer på skolen av andre årsaker enn å være for syk, slik at vi kan sette inn tiltak.

Vi avhengige av godt samarbeid med dere foresatte rundt dette arbeidet. Det er i vår felles interesse at barna tilbringer flest mulig dager på skolen. Skolen råder hjemmene til å synliggjøre for barna at skole er viktig. Terskelen for reiser utenfor skoleferiene, og for å være hjemme fra skolen, skal være høy. Vi ønsker også at dere tar kontakt dersom dere opplever at barna deres vegrer seg for å gå på skolen.

På vegne av alle ansatte ved skolen, kan jeg trygt si at vi gleder oss til å ta fatt på nye prosjekter og et nytt og givende skoleår. Med dere foresatte på laget, greier vi å skape god læring, og et trygt og godt skolemiljø til det beste for elevene våre.

Samtykkeerklæringer sendes ut digitalt via Visma Flyt Skole. Det er viktig at dere svarer på dette, samt at skolens ordensreglement gås gjennom sammen med barnet.

Et bilde som inneholder Menneskeansikt, tekst, gutt, clip art

Automatisk generert beskrivelse

For alle ansatte ved Allanengen skole

Elin Levinsen Lyngstad, rektor

**GODE RÅD TIL FORELDRE**

(Utdrag fra «God skolestart, Pedlex 2021)

1. **Samarbeid nært med skolen**.

Snakk med barnas lærer om hvordan barnet ditt har det på skolen. Foreldre er viktige støttespillere både for elevene og lærer når et godt læringsmiljø skal skapes.

1. **Vis interesse**.

Vis interesse for det barna gjør på skolen og hvordan de har det sammen med medelevene. Spør om hva barna har lært i timene, men vis også interesse rundt hvem de leker med og hvordan de har det i friminuttene. Vær tydelig på at det ikke er greit at barnet ditt plager, krenker eller mobber andre. Samtidig er det viktig at barnet ditt kan fortelle deg alt som skjer på skolen uten at du blir sint. Barn trenger hjelp til å forstå forskjellen mellom vennligsinnet erting, og når erting oppleves som sårende og krenkende.

1. **Snakk med barnet**.

Prioriter og støtt opp om barnas skolearbeid i hverdagen. Rundt kjøkkenbordet kan du snakke med barnet om hvordan det gikk på skoleveien og i skolegården i dag. Forskning viser at barn kan synes det er vanskelig å snakke om mobbing, så det er viktig at foreldre spør. Samtidig er det ikke alle konflikter som er mobbing, og barn kan trenge hjelp til å sortere og forstå alle opplevelsene de har hatt.

1. **Delta i det som skjer på skolen**.

Gjennom foreldremøter og utviklingssamtaler får du vite noe om hvordan barnet ditt har det på skoen, både faglig og sosialt. Du skal oppleve å bli hørt når du møter lærerne. Vær åpen og løsningsorientert hvis ditt barn sliter i samspill med andre barn.

1. **Bli kjent.**

Bli kjent med de andre barna i klassen og deres familier. Lær deg navnene på barna i klassen og pass på at alle er inkludert i f. eksempel bursdager.

1. **Vær aktiv**.

Ta på deg verv og delta på ulike arrangement i regi av skolen. Vær med å bidra til å ulike trivselstiltak for elever og foresatte. Når elever og foreldre møtes utenfor klasserommet blir man bedre kjent og barna blir venner på tvers av miljøer. Dette vet vi forebygger mobbing og utestengelser av barn. Trivselskvelder kan også bidra til at foreldre blir godt kjent og da er det lettere å kontakte hverandre hvis barnet ditt mobber eller blir mobbet av noen i klassen.

1. **Vær en god rollemodell**.

Foreldre må være bevisste på hvilke holdninger og verdier de formidler hjemme. Fremsnakk skolen, elevene og familiene deres. En positiv holdning smitter fra foreldre til barn.

1. **Vær inkluderende og anerkjennende**.

Vær en inkluderende og anerkjennende voksen når du nøter elever i klassen eller på skolen. Barn trenger at alle voksne bryr seg. Gi beskjed til kontaktlærer hvis du oppdager barn som ikke har det bra.

1. **Lag avtaler**.

Lag avtaler med foreldre i klassen om hva dere skal gjøre hvis det oppstår konflikter mellom barna. Ta tak i konflikter med en gang og snakk med barna om hva som er lurt å gjøre dersom de opplever å bli mobbet eller ser noen som blir mobbet. Oppfordre barnet ditt til å være inkluderende ved for eksempel å si hei til alle i klassen, ikke bare til bestevennene.

1. **Følg med på digital aktivitet**.

Følg med på det som skjer på sosial medier og hva barna synes er spennende å holde med på nettet. Digital mobbing er vanlig, og barn trenger å lære hvordan de skal være mot hverandre på nettet og at digital mobbing har store konsekvenser for den som blir utsatt.

**NYTTIG Å VITE OM SKOLEN**

SKOLEN ER I STADIG FORANDRING

Dagens skole er på mange måter ny i forhold til foreldregenerasjonens skole. Svært mye er forandret de siste årene, og det kommer stadig nye endringer. Det gjelder skoletidens lenge, arbeidsmåtene i skolen, nye fag, nytt innhold og nye vurderingsmåter. Når skolen er samtaletema, kommer det ofte mange og engasjerte innlegg. Skolen er en vesentlig del av våre liv, og det er flott og nødvendig at så mange er opptatt av den. Det vi selv har opplevd som elever, er med på å prege våre forventninger til skolen.

LÆREPLANVERKET FOR KUNNSKAPSLØFTET

Læreplanverket for kunnskapsløftet 2020 består av:

* Overordnet del
* Fag- og timeplanfordeling
* Læreplaner for fag

Norsk skole er en inkluderende skole der det skal være rom for alle. Dette betyr at alle elever skal få den samme mulighet til å utvikle evnene sine.

GRUNNLEGGENDE FERDIGHETER

Skolen skal legge vekt på å utvikle grunnleggende ferdigheter som er nødvendige for at læring skal finne sted. Elevene skal tilegne seg fem grunnleggende ferdigheter:

* Å kunne uttrykke seg skriftlig
* Å kunne lese
* Å kunne regne
* Digitale ferdigheter
* Muntlige ferdigheter

TVERRFAGLIGE TEMAER

Skolen skal legge til rette for læring innenfor de tre tverrfaglige temaene:

* Folkehelse og livsmestring
* Demokrati og medborgerskap
* Bærekraftig utvikling

FAGPLANER OG KOMPETANSEMÅL

I Kunnskapsløftet er det satt opp kompetansemål som skal være nådd ved visse milepæler gjennom skoleløpet. Skolen må selv velge innhold og metoder for at målene skal oppnås. Mer om Kunnskapsløftet: Gå inn på udir.no

**ANSATTE VED SKOLE OG SFO 2023 – 2024**

|  |  |  |  |
| --- | --- | --- | --- |
| **Fornavn** | **Etternavn** | **E-post** | **Stilling** |
| Gyrid H | Monge | gyrid.hessen.monge@kristiansund.kommune.no | Kontaktlærer 2.trinn |
| Tove H | Heide | tove.heide@kristiansund.kommune.no | Kontaktlærer 2.trinn |
| Mari | Ravnum | mari.ravnum@kristiansund.kommune.no | Kontaktlærer 3.trinn |
| Cecilie | Kvisvik | cecilie.kvisvik@kristiansund.kommune.no | Kontaktlærer 3.trinn |
| Cecilie | Bruland | cecilie.bruland@kristiansund.kommune.no | Kontaktlærer 1.trinn |
| Tove | Iversen | tove.margrethe.iversen@kristiansund.kommune.no | Kontaktlærer 4.tr. |
| Kirsti | Solli | Kirsti.solli@kristiansund.kommune.no | Kontaktlærer 5.trinn |
| Alexander | Edgren | eivind.alexander.edgren@kristiansund.kommune.no | Kontaktlærer innføring 2 |
| Ellen | Visnes | ellen.visnes@kristiansund.kommune.no | Kontaktlærer 7.tr |
| Ronny | Tømmervåg | ronny.tommervag@kristiansund.kommune.no | Kontaktlærer 5.trinn |
| Inger M | Mellemsæther | inger.m.mellemsaether@kristiansund.kommune.no | **Faglærer** |
| Liv Iren | Erstad | liv.iren.erstad@kristiansund.kommune.no | Kontaktlærer 6.tr |
| Marianne | Sandnes | marianne.dahl.sandnes@kristiansund.kommune.no | Kontaktlærer 6.tr |
| Elin S | Aarnes | elin.saether.aarnes@kristiansund.kommune.no | Kontaktlærer 4.tr |
| Tor Ivar | Olsen | tor.ivar.olsen@kristiansund.kommune.no | Kontaktlærer 7.tr |
| Ina | Olsen | ina.olsen@kristiansund.kommune.no | Faglærer |
| Oleanna | Langaas | oleanna.joakimsen.langaas@kristiansund.kommune.no | Kontaktlærer innføring 3 |
| Anne Marit | Warvik | anne.marit.warvik@kristiansund.kommune.no | Faglærer |
| Beate | Ingvaldsen | beate.ingvaldsen@kristiansund.kommune.no | Kontaktlærer 1.trinn |
| Kristin G | Holden | kristin.grytli.holden@kristiansund.kommune.no | Faglærer |
| Patricia | Levinsen | patricia.valderrama.levinsen@kristiansund.kommune.no | Faglærer / tosp. lærer |
| Wasan | Al-Tamimi | wasan.hussein.al.tamimi@kristiansund.kommune.no | Kontaktlærer innf 1 |
| Cecilie | Berge | cecilie.berge@kristiansund.kommune.no | Miljøterapeut (barnevernsp.) |
| Eva | Tømmervåg | eva.tommervag@kristiansund.kommune.no | Assistent |
| Bayan | Said | bayan.mohammed.said@kristiansund.kommune.no | Assistent / tospråklig ass. |
| Bente | Gjestad | bente.gjestad@kristiansund.kommune.no | Assistent |
| Borghild Anna | Rønning | borghild.anna.ronning@kristiansund.kommune.no | Assistent |
| Rita | Matuté | rita.matute@kristiansund.kommune.no | Assistent / tospråklig ass |
| Bjørnar | Skoglund | bjornar.skoglund@kristiansund.kommune.no | Miljøveileder (vernepleier) |
| Fredrik K | Hansen | Fredrik.kvinge.hansen@kristiansund.kommune.no | Miljøveileder (bhg.lærer) |
| Sugan | Thevarajah | sugan.thevarajah@kristiansund.kommune.no | Miljøveilleder (ergoterapeut) |
| Kristin L | Jakobsen | Kristin.ladegaard.jakobsen@kristiansund.kommune.no | Miljøveileder  (sykepleier) |

**SKOLERUTE FOR ELEVER.**

**Skolerute 2023-2024**

| **Måned** | **Info** | **Antall skoledager** |
| --- | --- | --- |
| August | Første skoledag mandag 21.august | 9 |
| September |  | 21 |
| Oktober | Høstferie uke 41: mandag 9. - fredag 13. oktober | 17 |
| November |  | 22 |
| Desember | Siste skoledag før jul: onsdag 20. desember | 14 |
| Januar | Første skoledag etter jul: onsdag 3. januar | 21 |
| Februar | Vinterferie uke 8: mandag 19. - fredag 23. februar | 16 |
| Mars | Påskeferie : mandag 25.mars - mandag 1.april | 16 |
| April | Første skoledag etter påske : tirsdag 2.april | 21 |
| Mai | Elevfri dag: fredag 10. mai | 18 |
| Juni | Siste skoledag: fredag 21. juni | 15 |

Første skoledag for elever er mandag 21.august.   
Planleggingsdager for SFO er 16.-18.august 2023, 2.januar 2023 og 10.mai 2024. SFO er stengt på planleggingsdager.  
SFO har sommerstengt i uke 29 og 30

**SKOLEDAGENS INNDELING**

|  |  |
| --- | --- |
| KLOKKESLETT | TEKST |
| 07.30 - 08.30 | Åpen skolefritidsordning |
| 08.30 - 09:15 | Undervisningstime 1, varighet 45 min. |
| 09:15 – 09:30 | Friminutt |
| 09:30 – 11.00 | Undervisningstime 2 og 3 m/ SPISING, varighet 90min |
| 11.00 – 11:30 | Storefriminutt |
| 11:30 – 13.00 | Undervisningstime 4 og 5, varighet 90min |
| 13.00 – 13.10 | Friminutt |
| 13.10 – 13.55 | Undervisningstime 6, varighet 45 min, kun mellomtrinn 3 dager i uka. |
| SFO slutter hver dag kl. 16.30 | Elever fra 1. – 4.trinn. |

**SVØMMEOPPLÆRINGEN**

Svømmeopplæringen gjennomføres etter følgende plan.

**3.trinn**: 4 uker - fredager kl 08.45-10.15 og 10.15 – 11.34. Uke 34-37, 2023.

**Innføring 2 og 3**: 8 uker- fredager fra kl 08.45-10-15 og 10.15-11.45. Uke 38-46, 2023.

**6.trinn**: 12 uker – fredager kl 08.45-10.15 og kl 10.15 – 11.45. Uke 47-51, 2023 og uke 1-9, 2024.

**3.trinn**: 12 uker - fredager kl 08.45 – 10.15 og 10.15-11.45. Uke 10-22 – 2024.

Starttidspunktet er beregnet fra elever og lærer drar fra skolen.

**FORELDRERÅDETS SAMARBEIDSUTVALG / FAU**

FAU er et utvalg av foreldrerådet og består av en foreldrerepresentanter fra hver klasse på skolen. FAU er foreldrenes talerør. Om du som forelder har spørsmål eller forslag om ting vi kan ta opp, kan du ta kontakt med foreldrerepresentanten i klassen din.

Leder for FAU for skoleåret 2023 / 2024:

**Klassekontakter 2023-2024**

|  |  |
| --- | --- |
| **Klasse og navn** | **Telefonnummer** |
| 1.trinn  Kari Telstad Sundet  May Rita Lyche Johansen (vara) | 406 24 011  936 76 255 |
| 2.trinn  Christina H L Flatøy  Veronika Bremnes (vara) | 454 41 124  984 56 406 |
| 3.trinn  Maria J Lie  Elin Steigedal (vara) | 950 36 906  936 63 673 |
| 4.trinn  Liz T Kvalvåg Jordal  Tor Helge F Kvamme (vara) | 924 66 367  402 41 341 |
| 5.trinn  Mari Ravnum  Bjørn Sivertsen (vara) | 473 79 749  936 99 466 |
| 6. trinn  Karoline S Nilsen  Jaroslav Poslar (vara) | 901 81 647  939 23 757 |
| 7.trinn  Christina Guldbrandsen  Maria J Lie (vara) | 991 23 125  950 36 906 |

****

**SKOLENÆRVÆR - OPPFØLGING AV FRAVÆR BLANT ELEVER VED ALLANENGEN**

# Allanengen – en nærværskole

Ansatte ved skolen har den siste tiden jobbet med nye rutiner knyttet til elevers fravær.

I Norge generelt, viser tall at antall elever med bekymringsfullt høyt fravær øker, både i videregående skole og i grunnskolen. Barn som har høyt fravær i grunnskolen, mister faglig og sosial kunnskap, som er viktig å ha i bagasjen gjennom hele skoleløpet, og gjennom livet.

Det er også en fare for at elever med høyt fravær i barneskolen, vil kunne ha et høyt fravær i videregående skole. I ytterste konsekvens kan det bety at elever ikke får fullført videregående opplæring på grunn av for høyt fravær. Det vil kunne få konsekvenser for resten av livet.

Forskning viser at tidlig oppfølging og kartlegging av barns skolefravær, reduserer risikoen for at det høye fraværet vedvarer eller øker. Skolens elevhelseteam har derfor utarbeidet rutiner for å følge opp fraværet i en tidlig fase.

## Mål for arbeidet

1. Å redusere det generelle skolefraværet blant barn på Allanengen skole.
2. Å identifisere, i en tidlig fase, de barna som ikke kommer på skolen av andre årsaker enn å være for syk, og dermed sette inn tiltak.

## Hjemmets rolle

I et arbeid for å få ned skolefraværet, er vi avhengige av godt samarbeid mellom skole og hjem. Det er i vår felles interesse at barna tilbringer flest mulig dager på skolen.

Skolen råder hjemmene til å synliggjøre for barna at skole er viktig. Terskelen for reiser utenom skoleferiene, og å være hjemme, skal være høy.

### Reiser utenom skolens ferier

Vi anbefaler at reiser legges til skolens ferier. Hvis det viser seg å være helt umulig, er det viktig at foresatte i så stor grad som mulig setter av tid til at barna gjør skolearbeid som er angitt på skolens ukeplan. Ved å bistå barna i å jobbe med skolearbeid, er vi med på å gi dem gode holdninger, og vi synliggjør som foresatte at skolen er viktig. Det reduserer også de faglige hullene som alt skolefravær utløser.

Skal elevene reise skolens virkedager, skal det søkes om permisjon.

Søknad om inntil 3 dager sendes til kontaktlærer gjennom Visma Flyt Skole.

Søknad inntil 10 dager sendes til rektor gjennom Visma Flyt Skole.

Skal eleven være fraværende i mer enn 10 skoledager, må det sendes en melding til kommunen om at foreldrene starter hjemmeundervisning. Da skrives eleven ut av nærskolen. Melding til kommunen sendes gjennom Kristiansund kommunes hjemmeside.

### Sykdom

Forskere innenfor bekymringsfullt skolefravær har merket seg at terskelen for å holde barna hjemme på grunn av sykdom, har blitt lavere. Vi anbefaler i all hovedsak at foresatte holder seg til tommelfinger-regelen «feber eller oppkast», som årsaker til fravær. Skole og hjem skal sammen skape robuste barn og en del av opplæringen er å lære at vi har plikter som vi må utføre, til tross for at formen ikke er 100%.

### Samarbeid med kontaktlærer

Hvis foresatte mistenker at det er andre årsaker enn sykdom som gjør at barnet ikke vil på skolen, er det viktig å ta kontakt med kontaktlærer for å dele bekymringen. Det å være åpne om sin bekymring vedrørende fravær tidlig, kan være med på å forhindre at fraværet utvikler seg til et problem.

## Skolens rolle

Allanengen skole har rutiner for når vi kontakter hjemmet ved barns fravær. Se neste side!

Dersom skolen finner grunn til bekymring for årsak til, eller antall dager med fravær, vil vi kartlegge dette for å se hvordan skolen kan bistå med å redusere antall skolefraværsdager. I samarbeid med barnet selv, og foresatte, vil vi forsøke å finne årsaken til fraværet, og dermed hva skolen kan bidra med for å øke nærværet til barnet. Vi vil sette inn tiltak og følge opp disse så lenge vi må, til de forhåpentligvis har ønskelig effekt.

# Skolens rutiner for oppfølging av fravær

Skolen har satt en «bekymringsgrense på 5 dager på en måned eller 10 dager per halvår. Det betyr at kontaktlærer tar kontakt med hjemmet når barnet har mer enn 5 dager.

Kontaktlærer følger en tiltakstrapp som dere ser en forenklet versjon av på neste side.

Vær oppmerksom på at kontaktlærer tar kontakt med hjemmet hvis fraværet overstiger bekymringsgrensen uansett årsak, og i alle tilfeller. Dette skal ikke oppfattes som en mistenkeliggjøring av fraværet, men en rutine som vi i godt samarbeid med hjemmet skal ha for å hindre ufrivillig skolefravær.

I de aller fleste tilfellene har fraværet en naturlig forklaring, og videre tiltak er ikke nødvendig. Målet er å finne de elevene som kunne ha hatt et større skolenærvær dersom skolen, hjemmet eller en kombinasjon, gjorde noen grep for å hjelpe barnet.

Vi håper på godt samarbeid med hjemmene i dette arbeidet, og at vi lykkes med å oppnå målet om å øke nærværet for barna våre på Allanengen skole.

Et bilde som inneholder skjermbilde, symbol, design

Automatisk generert beskrivelse

**Skolens plattform og visjon:**

Et bilde som inneholder tekst, brev, design

Automatisk generert beskrivelse

**ÅRSHJUL FOR ELEVARBEID, skoleåret 2023/2024.**

|  |  |  |
| --- | --- | --- |
| **AUGUST** | **TEMA** | **AKTIVITET** |
| Månedens verdi:  **Trygg og god skolestart** | Arbeid med klassemiljø, god skolestart, forventninger og inkludering.  Gjennomgang av klasseregler.  Gjennomgang av trivselsregler for SFO. |
| SKOLERUTINER | Gjennomgang av ordensregler og brannrutiner |
| Skolens lesearbeid | Lesestrategi for hvert trinn, jfr språk- og leseplan. |
| Svømmeopplæring | 3.trinn fra uke 34 -46 |
| Elevenes trafikksikkerhet | Skolepatruljen starter opp |
| **SEPTEMBER** | Månedens verdi: **Trygg og god skolestart** | Elevrådet informerer om skolens arbeid mot mobbing.  Relasjonssirkelen  Turdag / aktivitetsdag (Tur i natur) |
| Oppstart elevrådsarbeid | Utarbeide årshjul for elevrådet inneværende skoleår.  Elevrådet gir klassene informasjon om skolens arbeid mot mobbing. |
| Nasjonale prøver for 5.trinnet | Forberedelser og gjennomføring av nasjonale prøver i regning, lesing og skriving. |
| Brannvernuke | Gjennomføre brannøvelse på skole og SFO |
| Skole- hjem- samarbeid | Foreldremøter i alle klasser. Møte med klassekontakter i forkant. Tema: læringsmiljø, nettvett og arbeid mot mobbing.Ansvar: Kontaktlærer |
| Skolesvømming | Innføring 2 og 3 fra uke 38 - 46 |
| Felles tema (uke 36 – 40) | Demokrati og medborgerskap |
| **OKTOBER** | Månedens verdi: **Vennskap** | Internasjonal vennskapsuke.FN-dagen markeres |
| Elevenes trivsels- og læringsmiljø | Elevundersøkelsen for 6. og 7.trinn |
| Samlingsstund | Fordeles på ulike trinn |
| **NOVEMBER** | Månedens verdi: **Samarbeid** |  |
| Skole – hjem- samarbeid | Elev- og utviklingssamtaler |
| Skolens lesearbeid | Leseuke med fokus på leseglede |
| Skolesvømming | 6.trinn fra uke 47-9 |
| **DESEMBER** | Månedens verdi: **Omsorg** | Klasseaktiviteter og fellesaktiviteter: Julefrokost/ julelunsj, juleverksted, Lucia, julekalender, kirkegang, sang for eldre, juletregang med mer. |
| Adventssamlinger | Fordeles på ulike trinn |
| **JANUAR** | Månedens verdi: **MOT** |  |
| Elevenes trivsels- og læringsmiljø | Spekter og trivselsundersøkelser gjennomføres på alle trinn.  Stoppsamtaler og oppfølgingssamtaler.  Klassesamtaler og tiltak ved behov  Sosiogram |
| Elevenes trivsels- og læringsmiljø | Gjennomgang av elevundersøkelsen og igangsetting av tiltak ved behov. |
| **FEBRUAR** | Månedens verdi: **Kommunikasjon og språkbruk** |  |
| Elevenes trivsels- og læringsmiljø | Resosialisering: Ulike klasseaktiviteter etter gjennomførte trivselsundersøkelser |
| Samlingsstund | Fordeles på ulike trinn |
| Felles markering | Markering av samefolkets dag |
| **MARS** | Månedens verdi: **Selvtillit** |  |
| Skolens lesearbeid | Leseuke med fokus på innholdsforståelse |
| Svømmeopplæring | 3.trinn fra uke 10-22 |
| Samlingsstund for elevene | Fordeles på ulike trinn |
| **APRIL** | Månedens verdi: **Tålmodighet** |  |
| Samlingsstund for elevene | Fordeles på ulike trinn |
| Skole- hjem- samarbeid | Elev- og utviklingssamtaler |
| Felles tema. Bærekraftig utvikling (uke 12-16) | Markerer Jordas dag / felles aktivitetsdag for hele skolen |
| **MAI** | Månedens verdi: **Ansvar** |  |
| Faglig utvikling | Matematikkens dag |
| Nasjonaldagen | 17.mai-forberedelser, prøvetog |
| Samlingsstund for elevene | Fordeles på ulike trinn |
| Samarbeid skole – hjem | Foreldremøter  FAU dugnad uteområde |
| **JUNI** | Månedens verdi: **Respekt** |  |
| Evaluering av aktiviteter for skoleåret |  |
| Samlingsstund for elever | Holdes av 7.trinn siste skoledag. |
| Elevenes trivsels- og læringsmiljø | Felles turdag for småtrinn, innføring og mellomtrinn.  Boreascup |

**Min Skole» appen –** Digital meldingsbok.

**Hva må foresatte gjøre?**

**Installasjon – Last ned fra Google Play eller App store**

«Min Skole» lastes ned og installeres som en helt vanlig app fra Google Play-butikken for Android brukere og fra App store for IOS brukere. Det er forutsetning at foresatte er registrert med fullt fødselsnummer i Visma Flyt Skole og har kobling mot barn for at appen skal kunne brukes.

**Innlogging «Min Skole» app**

Ved førstegangs innlogging må foresatte bruke ID porten for innlogging. I tillegg må foresatte velge riktig kommune/organisasjon som de har barn i. Registrer i samme operasjon en egen pin for daglig bruk av appen.

Ved nye beskjeder vil du få et push-varsel på telefonen og inne i «Min Skole» appen vil det være et tallsymbol som forteller deg om uleste meldinger. Klikk på meldingen for å lese og eventuelt besvare.

Inne i appen vil du få en oversikt over dine barn og dialog med skolen.

**Hvordan kan foresatte sende melding til skolen fra «Min Skole» appen?**

Klikk på aktuelt barn og velg «ny melding ikon» oppe i høyre hjørne på eleven. Velg en eller flere mottakere og klikk på «ferdig». Skriv melding og klikk på send.

**Hva med foresatte som ikke har smarttelefon/appen?**

Foresatte som ikke har smarttelefon eller av andre årsaker har valgt å ikke installere appen vil fortsatt kunne logge seg på fullversjon av Visma Flyt Skole ved å gå til skole.visma.com/kommunenavn og lese meldinger som de ellers ville fått direkte i appen.

**SKOLEMELK**

Skolemelk bestilles og betales av foreldre på:

www.skolelyst.no



**GJENGLEMT TØY**

Gjenglemte klær blir lagt i en kurv i kjelleren ved hovedinngangen. Et par dager før alle skoleferiene, vil alt gjenglemt tøy bli lagt i kasse ved skolens hovedinngang. Det som fortsatt ligger igjen når skoleferien starter, blir gitt til Fretex eller kastet. Dere bør derfor sjekke om barnet deres har noen klær eller sko liggende her.

*PS! Husk å merke barnas klær, da er det enklere for dere å finne eieren!*

**TRAFIKK**

Det er nødvendig for oss som sentrumsskole å ha ekstra fokus på trafikksikkerheten rundt skolen. Vi opplever dessverre en del foresatte som ikke følger skilting for stopp utenfor skolen. Dette fører til uheldige situasjoner. Vi ber derfor om at alle følger trafikkreglene, samt skilting for av- og påstigning!!

